Diari Oficial de la Generalitat Valenciana


Sumari del DOGV 9006, del 27-01-2021 (2021/455)

Notificació de la sentència dictada en el judici verbal número 1116/2019.
-------------------------------------------------------------------------

### Dades del document

Número de DOGV
:   9006

Data del DOGV
:   27-01-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/455


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 1116/2019. [2021/455]  
Demandant: Buildingcenter, SAU.  
Procuradora: Silvia López Monzó.  
Demandats: ocupes ignorats ocupants de l'apartament siti a la Pobla de Farnals, avinguda Neptú, 28, accés A, pis 11é, porta 22.  
En aquest procediment de judici verbal (desnonament precari) seguit a instàncies de Buildingcenter, SAU, contra ocupes ignorats ocupants de l'apartament siti a la Pobla de Farnals, avinguda Neptú, 28, accés A, pis 11é, porta 22, s'ha dictat la sentència que, literalment, és com segueix:  
  
Sentència núm. 5/2021  
Massamagrell, 18 de gener de 2021.  
Carmen Perelló Faubell, jutgessa del Jutjat de Primera Instància i Instrucció número 1 de Massamagrell, he vist aquestes actuacions de judici verbal, seguides en aquest jutjat amb el número 1116/2019, promogudes per l'entitat Buildingcenter, SAU, representada per la procuradora López Monzó i defensada pel lletrat Alabadí Toledo, contra els ocupes ignorats ocupants de l'apartament o habitatge siti a la Pobla de Farnals, avinguda Neptú, número 11 (actual número 28), accés A, pis 11é, porta 22, declarats en rebel·lia.  
  
«Dispositiva  
Estime la demanda interposada per Buildingcenter, SAU, contra els ocupes ignorats ocupants de l'apartament o habitatge siti a la Pobla de Farnals, avinguda Neptú, número 11 (actual número 28), accés A, pis 11é, porta 22, declarats en rebel·lia, declare que pertoca el desnonament per precari d'aquest habitatge i condemne la demandada a sotmetre's a la declaració anterior, i se li requereix que desallotge la finca objecte del litigi en el termini legal, deixant-la lliure i expedita i a la disposició de la propietat, en el termini que marca la llei, amb l'advertència que en serà llançada, a costa seua, en la data assenyalada, si no ho efectua. S'imposen les costes d'aquest procediment a la part demandada.  
  
Notifiqueu aquesta resolució a les parts i feu-los saber que aquesta no és ferma i que, contra aquesta es pot interposar un recurs d'apel·lació dins del termini de 20 dies des que es notifique, mitjançant la presentació davant d'aquest jutjat d'un escrit en què cal exposar les al·legacions en què es base la impugnació, a més d'esmentar la resolució apel·lada i els pronunciaments que impugna (article 458 de la Llei d'enjudiciament civil, modificat per la Llei 37/2011, d'11 d'octubre).   
Aquesta és la meua sentència, que pronuncie, mane i signe.»  
  
Publicació. La sentència anterior ha sigut donada, llegida i publicada pel jutge que l'ha dictada, mentre celebrava audiència pública, en el dia de hui; jo, la lletrada de l'Administració de justícia, en done fe. Massamagrell, 18 de gener de 2021.  
I, atés que es desconeix el parador de la part demandada, ocupes ignorats ocupants de l'apartament siti a la Pobla de Farnals, avinguda Neptú, 28, accés A, pis 11é, porta 22, expedisc aquest edicte perquè li valga de notificació en deguda forma.  
  
Massamagrell, 18 de gener de 2021.- La lletrada de l'Administració de justícia: Encarnación Martínez Pastor.